钦定古今图书集成/明伦汇编/氏族典/第195卷 > 《廖用贤尚友录》 > 饶松
## 钦定古今图书集成/明伦汇编/氏族典/第195卷 > 《廖用贤尚友录》 > 饶松

按《延平府志》：“松，沙县人。少不乐婚娶，尝入山采樵，遇
异人，自是落魄不羁，为人佣工田间。时亢旱，主家谓
曰：‘闻汝素有术，能令水溢此乎’？松以锄掘地，水逆流
而上，须臾涨溢。后于六月六日坐化于毗山，乡人塑
像祀之。宋末，文天祥帅师道经其处，士卒饥渴，松显
化持壶浆劳之。事闻，封都天法主饶公佑正天师。”